DAN ŽENA ONLINE

IZNIMNE ŽENE PULE I OKOLICE

Za vrijeme online nastava učenici šestog b, osmog a i b razreda Osnovne škole Stoja izradili su cvijeće posvećeno važnim ženama Pule. Naime, svaki je učenik odabrao jednu iznimnu ženu i izradio cvijet u tehnici po želji. Neki su oblikovali svoje cvjetove pomoću kartona, krep-papira, žica, kolaža u boji te su čak i ocrtali portrete svojih umjetnica. Tako su se tu našle različite zanimljive osobe: glumica Jadranka Đokić, glazbenica Tamara Obrovac, glumica Alida Valli, književnica Marilena Dužman, instruktorica ronjenja i prvakinja u apnei Claudia Milotti, novinarka Vanesa Begić i borkinja za slobodu Ruža Petrović, sportašica Dina Pervan Rabelo

Cilj izložbe je poticanje učenika na razmišljanje o važnosti uloge žena u društvu u povijesti i budućnosti te razvijanje kritičkog razmišljanja o toj temi (naglašavanje jednakosti među spolovima, isticanje prava žena u svijetu).

 Benčić Ticijana, prof.